The Tales of Canterbury
The Tales of Canterbury (Fabulae Cantuarienses) sunt celeberrimum opus poëticum Galfridi Chaucer, inter annos fere 1386 et 1390 compositum et ab illo in aula regia Anglica lectum, sed nunquam confectum. Consistit in serie fabularum a peregrinis inter se narratis, una cum interludiis de peregrinis ipsis et de rebus ab eis gestis in itinere quod a Londinio Cantuariam ad sepulcrum Thomae Becket in ecclesia cathedrali Cantuariensi intendunt. Annis 1476 et 1483 Gulielmus Caxton duas harum fabularum editiones in luce prodidit; saeculo sexto decimo ineunte, Ricardus Pynson Caxtono secutus est. Historias edidit Thomas Wright.